open-index/open-wikipedia-markdown huggingface dataset:
Independence (Belize)

**Independence** is en Gemeen in’n Distrikt Stann Creek von dat Land Belize. De Oort warrt ok **Mango Creek** nöömt.

## Geografie

De Oort liggt an de Küst von de Karibische See twüschen den Beek Mango Creek in’n Noorden un den Stroom Big Creek in’n Süden. De Küst vörlagert is de Placencia-Halvinsel. Na Westen to liggt de Mango Creek Forest Reserve.

De Naveröörd sünd Santa Cruz un Mayan King in’n Noorden, Riversdale, Maya Beach un Seine Bight in’n Noordoosten, Placencia in’n Oosten, Monkey River Town un Mango Walk in’n Süüdwesten, Bella Vista, San Juan un Cowpen in’n Westen un Georgetown, San Roman un Santa Rosa in’n Noordwesten.

## Historie

Independence un Mango Creek weren fröher twee Dörper. De Öörd sünd aver al lang tohoopwussen un sünd nu offiziell een Oort, de Independence heten deit. De Naams warrt aver liekers noch all beid bruukt un op’n kumpletten Oort anwennt.

### Inwahnertall

## Weertschop un Infrastruktur

Rund üm Independence sünd en Reeg Shrimp-Farmen to finnen (Belize Shrimp Growers Association).

### Verkehr

De Oort is över de *Independence Road* an’n Southern Highway anslaten, de in’n Noorden na Dangriga un an’n Hummingbird Highway löppt un in’n Süden över Dump na Punta Gorda.

Bi Independence liggt de tweetgröttste Haven von Belize, de Port of Big Creek.

Von Independence ut gifft dat ok Fährverkehr na Placencia.

De Oort hett twee lüttje Flegerplätz: de Big Creek Airport bedeent den Haven un de Independence Airport liggt en lütt Stück in’n Westen.

### Scholen

Dat gifft in’n Oort twee Grundscholen, een Sekundarschool un dat Independence Junior College.

## Footnoten





## Weblenken
Big Creek (Belize)

**Big Creek** (*Port of Big Creek*) is en Deepwaterhaven bi’n Oort Independence in’n Distrikt Stann Creek von dat Land Belize.

## Geografie

De Haven liggt an dat Noordöver von de Münn von’n Big Creek in de Karibische See un an de Grenz na’n Distrikt Toledo. Op de Placencia-Halvinsel vör’n Haven liggt de Oort Placencia.

## Historie

De Haven is 1990 anleggt worrn un mitfinanzeert von dat Ünnernehmen Fyffes, dat Bananen ut Belize na Grootbritannien importeert. Dat is de tweetwichtigste Haven von Belize na’n Port of Belize in Belize-Stadt un he versorgt vör allen dat Rebeed von Süüdbelize.

An’n 8. Oktober 2001 is de Hurrikan Iris över dat Rebeed tagen. Dorbi is dat Boot *[[Wave Dancer]]* kentert. 20 Lüüd (17 Dukers ut de USA un dree Krulüüd) sünd verdrunken.

Bet 2013 stünn de Haven in Kunkurrenz to’n Commerce Bight Port bi Dangriga. Nadem de Commerce Bight Port dichtmaakt hett, hett Big Creek en groten Deel von’n Worenhannel ut Dangriga övernahmen.

## Anlagen

Dat gifft dree Anleggers (305, 305 un 213 Meter lang) un 14 Tanklagers. Dor köönt Scheep anleggen, de en maximalen Deepgang von 6,5 Meter un en Längd över allens von maximal 155 Meter hebbt.

Dat Havenbecken un de Fohrrinn na’n Haven warrt opstunns (Stand 2019) utbaggert, so dat in Tokumst Scheep mit en Deepgang bet 10,5 Meter un en Längd över allens von 225 Meter anleggen köönt.

## Weertschop un Infrastruktur

Ünner annern warrt de Haven von de Banana Growers Association un Citrus Products of Belize bruukt, üm Bananen un Zitrusfrücht von de Plantaaschen in’n Süden von Belize (ünner annern ut dat Stann Creek Valley) to verladen. Ok Shrimps ut de Aquakulturen in dat Rebeed un Eerdööl von dat Ünnernehmen Belize Natural Energy ut dat Rebeed von Spanish Lookout warrt verlaadt.

### Verkehr

De Haven is över’n Southern Highway an dat Achterland anslaten. De Highway föhrt in’n Süüdwesten över Dump na Punta Gorda un in’n Noorden na Dangriga un an’n Hummingbird Highway.

De nächsten Flegerhavens sünd de havenegene Big Creek Airport direkt bi’n Haven un de Independence Airport, de veer Kilometer wied weg is.

## Footnoten



## Weblenken

* Websteed von’n Haven (engelsch)
Sinkel

**Sinkel** is de Familiennaam von

* Aristarch Sinkel (1912–1988), eestnischen Schriever,
* Bernhard Sinkel (* 1940), düütschen Speelbaas, Schriever un Produzent,
* Heinrich Johann Sinkel (1835–1908), nedderlandschen Maler.
Sitte

**Sitte** is de Familiennaam von

* Camillo Sitte (1843–1903), öösterriekschen Architekt,
* Dagmar Sitte (* 1966), düütsche Schauspelerin,
* Franz Sitte (1818–1879), öösterriekschen Architekt,
* Fritz Sitte (1924–2007), öösterriekschen Journalist un Schriever,
* Fritz Moritz Sitte (* 1927), düütschen Architekt,
* Heinrich Sitte (1879–1951), öösterriekschen Klassischen Archäoloog,
* Hellmuth Sitte (1928–2018), öösterriekschen Bioloog,
* Kurt Sitte (1910–1993), tschechsch-düütschen Physiker,
* Otto Sitte (1893–?), düütsch SA-Maat,
* Peter Sitte (1929–2015), düütschen Bioloog,
* Petra Sitte (* 1960), düütsche Politikerin,
* Rudolf Sitte (1922–2009), düütschen Bildhauer, Maler, Grafiker un Keramiker,
* Thomas Sitte (* 1958), düütschen Mediziner un Schriever,
* Willi Sitte (1921–2013), düütschen Maler,
* Wolfgang Sitte (1925–2006), öösterriekschen Geograaf un Didaktiker.
Setter Hill

**Setter Hill** betekent

* Setter Hill, Barg op Mainland, Shetland,
* Setter Hill, Barg op Whalsay, Shetland.
Beggs

**Beggs** betekent

* Beggs, Oort in’n St. Landry Parish, Louisiana, USA,
* Beggs, Oort in’n Okmulgee County, Oklahoma, USA,
* Fort Beggs, ehmalig Fort in Illinois, USA,
* Beggs Island, Eiland in’n Waukesha County, Wisconsin, USA.

**Beggs** is de Familiennaam von

* George Erle Beggs (1883–1939), US-amerikaanschen Boinschenör,
* James Beggs (* 1924), US-amerikaanschen Roderer,
* James M. Beggs (1926–2020), US-amerikaanschen Verwaltungsbeamten,
* Nick Beggs (* 1961), engelschen Musiker,
* Richard Beggs (* 1942), US-amerikaanschen Toontechniker.
Begg

**Begg** is de Familiennaam von

* Anne Begg (* 1955), schottsche Politikerin,
* Aubrey Begg (1929–1988), neeseelandschen Politiker,
* Chris Begg (* 1979), kanaadschen Baseballspeler,
* Dale Begg-Smith (* 1985), austraalschen Freestyle-Skier,
* Gary Begg (* 1940), kanaadschen Ieshockeyspeler,
* James T. Begg (1877–1963), US-amerikaanschen Politiker,
* Jason Begg-Smith (* 1987), austraalschen Freestyle-Skier,
* Varyl Begg (1908–1995), brietschen Admiraal.
Wooldbo

Um **Wooldbo** oder **Wooldbueree**, ok **Forstweertschop** oder **Försteree** nömmt, hannelt sik dat, wenn Minschen bigaht un in’n Woold Rohstoffe  produzeert, sunnerlich Holt. Hüdigendags schöllt avers de Woolden ok pleegt un bewohrt weern, sunnerlich, dormit se de Minschen schulen doot vör Steenslag un Lawinen un dormit sik de Lüde dor in vermünnern könnt. 
Wo dat de Wooldbo up afsehn hett, dat kann sik verschelen na de Region, wo dat um geiht, un ok na de Tied, wo he in bedreven warrt. In Middeleuropa gung dat johrhunnertelang bloß dorum, de Natur ut to plünnern un allens ruttoholen, man vun dat 19. Johrhunnert af an fung dat an, un en duerhaftigen Holtbo hett sik dörsett. Vun de tweede Hälft vun dat 20. Johrhunnert af an hett dat ok jummers mehr en Rull speelt, wat de Meenheit vun den Woold hebben woll. En Unnernehmen, dat in’n Wooldbo togange is, warrt „Wooldbedriev“ nömmt. 

## Wat de Wooldbo to doon hett
In Düütschland mütt de Wooldbesitters ehre Woolden “anstännig un duerhaftig” unnerholen. So steiht dat in § 11 vun dat Bundeswaldgesetz. Dorbi kummt dat nich bloß dor up an, datt de Woold en Born for Rohstoffe is, man datt he ok as Grundlaag for den Aarden-, Bodden-, Klima- un Waterschuul begrepen warrt. Butendem schall ok dor up keken weern, datt de Inwahners dor ehre Freetied tobringen un sik verholen könnt. Vundeswegen mutt hüdigendags in’n Wooldbo jummers keken weern, wie sik Weertschop un Umwelt mit’nanner  verdreegt. To dat Ökosystem Woold höört ok de willen Deerter mit to, de ehr Bestand dör Jagd un Pleege von de Wooldboers reguleert weert  dormit dor up de eene Sieten so veel Aarden  in leevt, as man mööglich, un dormit dor annersiets nich to veel junge Böme affreten weert.

## Belege


## Weblenken
Halfassen vun de Ellips

As&nbsp;**Halfassen** warrt de beiden charakteristischen Radien vun en Ellips betekent:
* De **grote Halfass** is de halve Läng vun’n gröttsten Dörmeter vun en Ellips, de ok **Hööftass** nöömt warrt.
* De **lütte Halfass** is de halve Läng vun’n körtsten Dörmeter (**Nevenass**) un steiht nipp un nau in’n rechten Winkel to de groten Halfass.
De Krink is en Sünnerform vun de Ellips, bi de beide Halfassen gliek groot sünd. In den Fall hebbt beide Halfassen de Läng vun den Radius vun’n Krink.

De Hööftass un de Nevenass warrt tohopen ok as de *beiden Hööftassen* vun de Ellips betekent. Hööft- un Nevenass sünd konjugeerte Dörmeters. Jemehr Relatschoon blifft ok bi „schrage” Sichtwies vun de Ellips bestahn, wat bi de geometrische Konstrukschoon vun annere konjugeerte Dörmeters nütt warrn kann.

## Astronomie
In de Astronomie is de grote Halfass vun en Keplerbahn een vun de söss so nöömten Bahnelementen. Se warrt mitünner ok – nich akkerat – as middleren Afstand betekent un tomeist mit ***a*** afkört. Tosamen mit de Exzentrizität leggt de grote Halfass de Form vun elliptische Ümloopbahnen vun verscheden Himmelskörpers fast. Dat sünd vör allen de Planeten un jemehr Maanden, künstliche Satelliten, Asteroiden, Kometen un tallrieke Dubbelsteerns.

Na dat drütte Gesett vun Kepler is de Ümlooptiet *U* vun en Ellipsenbahn mit *a* koppelt: (U^2/a^3=\mathrm{const}). De Kunstant hangt mit de Masse vun den Zentralkörper tosamen, wat in’n Fall vun de Eer un de Naverplaneten also de Sünn is.

De beiden Hööftschedels warrt *[[Apsis (Astronomie)|Apsiden]]* nöömt. Die Höfftass is de *Apsidenlien*: Wenn en Körper in’n Brennpunkt F1 steiht un en lütteren Körper em op en elliptische Bahn ümlööpt, warrt de körtste Afstand twüschen beide Körpers allgemeen as *Periapsis* betekent, un de längste allgemeen as *Apoapsis*. In’n Fall vun de Sünn seggt man dorto *Perihel* un *Aphel*, bi annere Zentralkörpers kann dat ok noch annere Beteken geven.

In de Periapsisis de Ümloopsnelligkeit an’n gröttsten, in de Apoapsis is se an’n lüttsten. De wohrhaftige middlere Afstand is aver blangen de groten Halfass ok noch vun de numerischen Exzentrizität \varepsilon=e/a afhangig, un bedriggt

: a \cdot \left(1 + \frac{\varepsilon^2}{2}\right)

## Fehlerreken
In de Fehlerreken sünd de Assen vun de so nöömten Fehlerellipsen en bedüden Middel to’n Dorstellen vun de middleren oder vun de gröttsten/lüttsten Punktfehlers. Bi de Utglieksreken vun geodäätsche Netten lett sik dormit to’n Bispeel de Nauigkeit, mit de enkelte Vermeetpunkten in’t Nett bestimmt sünd, as Fehlerellips dorstellen.

## Borns
(872) Holda

**(872) Holda** is en Asteroid ut den Hööftgördel, de an’n 21. Mai 1917 vun den düütschen Astronom Max Wolf in Heidelbarg opdeckt worrn is.

De Asteroid is mööglicherwies na den US-amerikaanschen Astronom Edward Singleton Holden nöömt, den de Opdecker vör den eertsen Weltkrieg besöcht hett. 

## Kiek ok
List vun de Asteroiden

## Borns
(874) Rotraut

**(874) Rotraut** is en Asteroid ut den Hööftgördel, de an’n 25. Mai 1917 vun den düütschen Astronom Max Wolf in Heidelbarg opdeckt worrn is.

De Naam is villicht vun dat Gedicht *Schön Rotraut* vun den düütschen Dichter Eduard Mörike afleidt. 

## Kiek ok
List vun de Asteroiden

## Borns
(871) Amneris

**(871) Amneris** is en Asteroid ut den Hööftgördel, de an’n 14. Mai 1917 vun den düütschen Astronom Max Wolf in Heidelbarg opdeckt worrn is.

Nöömt is de Asteroid na en Figur ut de Oper *[[Aida (Oper)|Aida]]* vun Giuseppe Verdi. 

## Kiek ok
List vun de Asteroiden

## Borns
Stann Creek Valley

Dat **Stann Creek Valley** oder ok **Pomona Valley** is dat Daal von’n North Stann Creek in’n Distrikt Stann Creek von Belize. Dat is en Region binnen Belize, de vör allen von’n Anbo von Zitrusfrücht präägt is.

## Geografie

Dat Daal reckt von de Küst von de Karibische See binnenlands bet in de Maya-Bargen (de Bargen in’n Süden warrt Cockscomb Mountains nöömt un de in’n Noorden Macaroni Hills). Dat Daal is dormit üm un bi 35 Kilometer lang. In de Breed is dat narms veel breder as fiev Kilometer. Dat is en wichtige Verkehrsass för Belize, denn dör dat Daal löppt mit’n Hummingbird Highway de eenzige kumplett asphalteerte Straat, de den Süden von Belize mit’n Noorden verbinnen deit.

To dat Daal höört de Öörd in dat Achterland von de Küstenstadt Dangriga. Dat sünd von Oost na West de Dörper Sarawee, Long Bank, Melinda, Hope Creek, Pomona, Alta Vista, Cow Creek, Steadfast Community, Valley Community, Middlesex un Hummingbird Community.

## Weertschop

De wichtigste Telg för de Weertschop in dat ganze Daal is de Plantaaschenweertschop mit’n Anbo von Bananen un Zitrusfrücht (vör allen Appelsienen un Pampelmusen).

De Woren warrt vör allen över’n Haven von Big Creek aftransporteert.

## Historie

Bet an dat Enn von dat 19. Johrhunnert weer dat Daal Wildnis. In de Johren 1880 hett dat British Honduras Syndicate mit’n Anbo von Bananen anfungen. För’n Verkehr is de eerste Afsnidd von dat Daal 1892 opslaten worrn, as dat British Honduras Syndicate en Mulibahn von Dangriga bet na Melinda anleggt hett.

Von 1907 bet 1914 is de Bahn as Stann Creek Railway bet na Middlesex utboot worrn.

1913 hebbt de Mediziner Smith Osborne Browne, de Manager Alfred Edward Vine (British Honduras Syndicate) un de Bananenplanter William Alexander Bowman 900 Pampelmusen-Planten ut Florida importeert un Plantaaschen in Sarawee un Pomona anleggt. De Frücht sünd toeerst frisch exporteert worrn, 1935 hett tosätzlich de Produkschoon von Pampelmusen-Saft anfungen.

1938 is de Bahnlien afboot worrn un de Bahntrass is to de *Stann Creek Valley Road* ümboot worrn, de vondaag Deel von’n Hummingbird Highway is. Grund weer op de een Sied, dat de Bahn Verlusten maakt hett. Dat weer aver ok so, dat Bananen sik good hollt, ok wenn se längere Tied ünnerwegens sünd. Appelsienen un Pampelmusen op de anner Sied köönt dat nich good af. Dorüm weer för de Zitrusindustrie de flexible Transport mit Lastwagens beter as de Transport mit de Bahn, de blots een Maal in’e Week föhrt is.

Besünners in de Johren 1940 un 1950 is de Anbo von Appelsienen utboot worrn.

Üm de Frücht to verarbeiden sünd 1942 in Pomona (von de Citrus Company) un 1962 in Alta Vista (von Salada Foods) Warken anleggt worrn. De Warken sünd na en Reeg Besitterwessels vondaag all beid Deel von dat Ünnernehmen Citrus Products of Belize.

## Footnoten
Hicatee

**Hicatee** betekent

* Hicatee (*Dermatemys mawii*), annern Begreep för de Tabasco-Schildpadd,
* Hicatee, Oort in’n Distrikt Toledo, Belize,
* Hicatee (Machakilha), Oort in’n Distrikt Toledo, Belize,
* Hicatee Creek, Stroom in Guatemala un Belize, de in’n Río Sarstún münnt.
Alta Vista (Belize)

**Alta Vista** is en Gemeen in’n Distrikt Stann Creek von dat Land Belize.

## Geografie

Alta Vista liggt in de Oostutlöpers von de Maya-Bargen. In’n Süden von’n Oort flütt de North Stann Creek langs. Schuulrebeden ümto sünd de Mayflower-Bocawina-Natschonaalpark in’n Süden, de Sittee River Forest Reserve in’n Süüdwesten un de Billy-Barquedier-Natschonaalpark un Manatee Forest Reserve in’n Noordwesten.

De Naveröörd sünd Mullins River in’n Noordoosten, Pomona in’n Oosten, Silk Grass in’n Süüdoosten, Cow Creek in’n Süüdwesten un Steadfast Community un Valley Community in’n Westen.

## Historie

### Inwahnertall

## Weertschop un Infrastruktur

In de Ümgegend von Alta Vista (in dat Stann Creek Valley) warrt vör allen Zitrusfrücht anboot un dat Ünnernehmen Citrus Products of Belize bedrifft en Wark in Alta Vista. Dat Wark is 1962 von dat kanaadsche Ünnernehmen Salada Foods boot worrn. 1969 hett Kellogg’s dat Wark övernahmen un 1979 Nestlé. 1990 hett Nestlé dat Wark an lokale Besitters ut Belize verköfft un dat Wark hett de *BHI Company* billt. 2002 hett de *Citrus Growers Association*, de al en Wark in Pomona bedreven hett, dat Wark in Alta Vista övernahmen. De beiden Warken hebbt denn tohoop dat Ünnernehmen *Citrus Products of Belize* billt.

### Verkehr

De Oort liggt an’n Hummingbird Highway, de in’n Noordwesten över Armenia na Belmopan an’n George Price Highway föhrt un in’n Süüdoosten över Pomona un Hope Creek na Dangriga. Twüschen Hope Creek un Sarawee geiht von’n Hummingbird Highway de Southern Highway af, de över Dump na Punta Gorda föhrt.

Von 1908 bet 1937 hett dat mit de Stann Creek Railway ok en Bahnlien geven, de von Dangriga bet Middlesex güng un an Alta Vista langslööp.

## Footnoten
Santa Cruz (Stann Creek)

**Santa Cruz** is en Gemeen in’n Distrikt Stann Creek von dat Land Belize.

## Geografie

Een Kilometer in’n Noordoosten flütt de South Stann Creek an Santa Cruz langs. In’n Noordwesten liggt de Mango Creek Forest Reserve.

De Naveröörd sünd Mayan King un Maya Centre in’n Noordoosten, Riversdale in’n Oosten, Maya Beach un Seine Bight in’n Süüdoosten, Independence in’n Süden un Santa Rosa, San Roman, Georgetown un Maya Mopan in’n Süüdwesten.

## Historie

### Inwahnertall

## Weertschop un Infrastruktur

De Lüüd in Santa Cruz doot vör allen in de Bananenplantaaschen (Banana Growers Association) un Shrimp-Farmen (vör allen de Farm von *Belize Aquaculture Limited* twüschen Santa Cruz un Riversdale; Belize Shrimp Growers Association) in de Ümgegend arbeiden.

### Verkehr

De Oort liggt an’n Southern Highway, de in’n Noordoosten na Dangriga un an’n Hummingbird Highway löppt un in’n Süüdwesten an Independence langs över Dump na Punta Gorda. In Santa Cruz geiht von’n Southern Highway de *Placencia Road* af, de na Süüdoosten dör Riversdale un Seine Bight na Placencia föhrt.

En Stück in’n Oosten liggt de Internatschonale Flegerhaven Placencia Noord.

### Scholen

In Santa Cruz gifft dat en Grundschool.

## Footnoten





## Weblenken
San Juan (Stann Creek)

**San Juan** is en Gemeen in’n Distrikt Stann Creek von dat Land Belize.

## Geografie

De Oort liggt an’n Big Creek un an’n Rand von de Mango Creek Forest Reserve. Dat Water ut’n Noordoosten flütt över’n August Creek af un ut’n Süüdoosten över’n Mango Creek.

De Naveröörd sünd Maya Mopan un Georgetown in’n Noorden, San Roman in’n Noordoosten, Seine Bight in’n Oosten, Independence in’n Süüdoosten, Mango Walk in’n Süden, Bella Vista un San Isidro in’n Süüdwesten, Cowpen in’n Westen un San Pablo un Red Bank in’n Noordwesten.

## Historie

### Inwahnertall

## Weertschop un Infrastruktur

De Minschen in San Juan sünd vör allen Plantaaschenarbeiders in de Bananenplantaaschen ümto (Banana Growers Association).

### Verkehr

De Oort liggt an’n Southern Highway, de in’n Noordoosten na Dangriga un an’n Hummingbird Highway löppt un in’n Süüdwesten över Dump na Punta Gorda.

### Scholen

In’n Oort gifft dat en Grundschool (San Juan Bosco Roman Catholic School), de von de röömsch-kathoolsche Kark bedreven warrt. De School besteiht siet 1983.

## Footnoten
(880) Herba

**(880) Herba** is en Asteroid ut den Hööftgördel, de an’n 22. Juli 1917 vun den düütschen Astronom Max Wolf in Heidelbarg opdeckt worrn is.

De Asteroid schall na de greeksche Göddin vun de Noot un de Armoot nöömt wesen. 

## Kiek ok
List vun de Asteroiden

## Borns
(883) Matterania

**(883) Matterania** is en Asteroid ut den Hööftgördel, de an’n 14. September 1917 vun den düütschen Astronom Max Wolf in Heidelbarg opdeckt worrn is. De Asteroid is na *August Matter* nöömt, de för den Opdecker de Fotoplaten maakt hett. 

## Opdecken
In de glieken Nacht weer de Asteroid ok vun Richard Schorr in Hamborg beobacht un dat sogor noch ’n lütt beten vör Wolf. Beide Astronomen hebbt den Himmelskörper toeerst för den Enckeschen Komeet hollen, man Wolf hett toeerst markt, dat dat in Wohrheit en Asteroid is. 

## Kiek ok
List vun de Asteroiden

## Borns
(884) Priamus

**(884) Priamus** is en Asteroid, de an’n 22. September 1917 vun den düütschen Astronom Max Wolf in Heidelbarg opdeckt worrn is. De Asteroid höört to de Grupp vun de Jupiter-Trojaners. Dat bedüüt, dat sik (884) Priamus op de Bahn vun Jupiter bewegt. Dorbi löpt he üm ruchweg 60° achter den Planet ran un befinnt sik somit op den Lagrange-Punkt L5. 

As all de L5-Trojaners vun Jupiter is ok disse Asteroid na en antike trojaansche Figur nöömt. Priamos is in de greekschen Mythologie de sösste un letzte König vun Troja. 

## Kiek ok
List vun de Asteroiden

## Borns
Santa Rosa (Stann Creek)

**Santa Rosa** is en Gemeen in’n Distrikt Stann Creek von dat Land Belize.

## Geografie

Dat Water ut dat Rebeed flütt över’n Silver Creek af. In’n Noordwesten liggt de Mango Creek Forest Reserve un de Maya-Bargen.

De Naveröörd sünd Santa Cruz un Mayan King in’n Noordoosten, Riversdale in’n Oosten, Maya Beach, Seine Bight un Independence in’n Süüdoosten un San Juan, Cowpen, San Roman, Georgetown un Maya Mopan in’n Süüdwesten.

## Historie

### Inwahnertall

## Weertschop un Infrastruktur

De Minschen in Santa Rosa sünd vör allen Plantaaschenarbeiders in de Bananenplantaaschen ümto (Banana Growers Association).

### Verkehr

De Oort liggt an’n Southern Highway, de in’n Noordoosten na Dangriga un an’n Hummingbird Highway löppt un in’n Süüdwesten an Independence langs över Dump na Punta Gorda.

## Footnoten
Coxcomb

**Coxcomb** betekent

* Coxcomb Peak, Barg in Viktorialand, Antarktika,
* Coxcomb Mountains, Bargen in Kalifornien, USA,
* *[[The Coxcomb]]*, Theaterstück von Francis Beaumont un John Fletcher ut dat Johr 1647.

Kiek ok bi: Cockscomb.
Hope Creek (Belize)

**Hope Creek** is en Gemeen in’n Distrikt Stann Creek von dat Land Belize.

## Geografie

De Oort liggt an dat Noordöver von’n North Stann Creek. De Maya-Bargen liggt en poor Kilometer in’n Westen. In’n Noorden liggt de Grants Works Forest Reserve un in’n Süden de Melinda-Natschonaalpark.

De Naveröörd sünd Mullins River in’n Noorden, Dangriga, Long Bank un Sarawee in’n Süüdoosten, Silk Grass in’n Süden, Melinda in’n Süüdwesten un Pomona in’n Westen.

## Historie

De Oort is 1962 grünnt worrn.

### Inwahnertall

## Weertschop un Infrastruktur

In de Ümgegend von Hope Creek (in dat Stann Creek Valley) warrt vör allen Zitrusfrücht anboot.

### Verkehr

De Oort liggt an’n Hummingbird Highway, de in’n Noordwesten över Armenia na Belmopan an’n George Price Highway föhrt un in’n Süüdoosten na Dangriga. Dicht bi Hope Creek geiht von’n Hummingbird Highway na Süüdwesten de Southern Highway af, de över Bella Vista un Dump na Punta Gorda föhrt. Von’n Hummingbird Highway na Noorden löppt de Manatee Highway.

Bi Hope Creek liggt de lüttje Melinda Airport.

### Scholen

De Oort hett en Grundschool, de von de Methodisten-Kark bedreven warrt.

## Footnoten
(887) Alinda

**(887) Alinda** is en Asteroid ut de Grupp vun de Eerdneegen Asteroid un tellt to den *Amor-Tyyp*. He is an’n 3. Januar 1918 vun den düütschen Astronom Max Wolf in Heidelbarg opdeckt worrn. 

De Naam vun den Asteroid kummt villicht vun den „Mann in’n Maand”, en mythologische Figur vun de austraalschen Aborigines. En annere Düden beseggt, dat de Asteroid na de antike Stadt Alinda in Lüttasien nöömt is. 

(887) Alinda is Naamgever för en Koppel vun Asteroiden mit glieke Egenschoppen. Se tekent sik dordör ut, dat se in en 3:1-Bahnresonanz mit Jupiter staht un gliektietig in en 1:4-Resonanz mit de Eer. Dat heet, dat disse Asteroiden in een Jupiter-Ümloop dreemol üm de Sünn loopt, un eenmol in veer Eerdjohren üm de Sünn kreist. Dör de Jupiter-Resonanz warrt jemehr Bahn stört, wat to en jümmer gröttere Exzentrizität föhrt, so lang bit de Resonanz oplööst warrt, wenn de Asteroid neeg en binneren Planet vörbilööpt.

## Kiek ok
List vun de Asteroiden

## Borns
(888) Parysatis

**(888) Parysatis** is en Asteroid ut den Hööftgördel, de an’n 2. Februar 1918 vun den düütschen Astronom Max Wolf in Heidelbarg opdeckt worrn is. 

Nöömt is de Asteroid na Parysatis, de Ehfro vun den persischen König Dareios II.

## Kiek ok
List vun de Asteroiden

## Borns
Pomona Valley

**Pomona Valley** betekent

* Pomona Valley, Daal un Region in Kalifornien, USA,
* Pomona Valley, Daal un Region in’n Distrikt Stann Creek, Belize.
(889) Erynia

**(889) Erynia** is en Asteroid ut den Hööftgördel, de an’n 5. März 1918 vun den düütschen Astronom Max Wolf in Heidelbarg opdeckt worrn is. 

De Naam is na afleidt vun de Erinnyen ut de greekschen Mythologie. 

## Kiek ok
List vun de Asteroiden

## Borns
Cockscomb

**Cockscomb** betekent

* Cockscomb, Barg in de Provinz Oostkap, Süüdafrika,
* Cockscomb Buttress, Felsmassiv in de Antarktis,
* Cockscomb Hill, Barg op de Süüdlichen Shetlandeilannen,
* Cockscomb Mountain, Barg in Alberta, Kanada,
* Cockscomb Range (Cockscomb Mountains), Barggrupp in de Maya-Bargen von Belize,
* Cockscomb Basin Wildlife Sanctuary, Schuulrebeed in de Cockscomb Mountains, Belize.

Kiek ok bi: Coxcomb, Cockscomb Branch.
Parysatis

**Parysatis** betekent

* Parysatis, Fro von Dareios II.,
* Parysatis, Fro von Alexander den Groten,
* (888) Parysatis, en Asteroid,
* *[[Parysatis (Theaterstück)|Parysatis]]*, Theaterstück von Jane Dieulafoy.
Erynia

**Erynia** betekent

* (889) Erynia, en Asteroid,
* *[[Erynia (Geslecht)|Erynia]]*, Geslecht von Swämm.

Kiek ok bi: Erynnia, Erinnyen.
Alinda

**Alinda** betekent

* Alinda, en Vörnaam,
* (887) Alinda, en Asteroid,
* Alinda, Oort in Pennsylvania, USA,
* Alinda, antike Stadt in Karien,
* *[[Alinda (Geslecht)|Alinda]]*, Geslecht von Sniggen,
* Titulärbisdom Alinda, Titulärbisdom von de röömsch-kathoolsche Kark.
Oberdörffer

**Oberdörffer** is de Familiennaam von

* Adolph Oberdörffer (1822–1887), düütschen Aftheker, Chemiker un Politiker,
* Manfred Oberdörffer (* 1944), düütschen Sänger, Kumponist, Texter un Musikproduzent,
* Wilhelm Oberdörffer (1886–1965), düütschen Pädagoog.

Kiek ok bi: Oberdorffer, Oberdorfer.
Landaluze

**Landaluze** is de Familiennaam von

* Iñigo Landaluze (* 1977), spaanschen Radrennfohrer,
* Víctor Patricio de Landaluze (1828–1889), spaansch-kubaanschen Maler.
Emil Ernst

**Emil Hermann Ernst** (* 6. Juni 1889 in Newark (New Jersey); † 26. Mai 1942 in Mönster) weer en düütschen Astronom. 

## Leven un Wark
Ernst hett 1918 an de Landssteernwacht Heidelbarg-Königstuhl vun de Universität Heidelbarg sien Dokter maakt mit en Arbeit to dat Thema „Über die Brauchbarkeit des Wellmannschen Doppelbildmikrometers zu mikrometrischen Messungen”. De Steernwacht weer to de Tiet ünner sien Direkter Max Wolf en Zentrum för’t Opdecken vun Asteroiden. In disse Tiet hett Ernst sülvst den Asteroid (705) Erminia opdeckt.

1929 hett he en Steed an de Universität Mönster annahmen.

## Literatur
* Wilhelm Brüggenthies, Wolfgang R. Dick: *Biographischer Index der Astronomie / Biographical Index of Astronomy*. Frankfort an’n Main 2005, ISBN 3817117698, S. 163 Vöransicht bi Google Book Search

## Weblenken
* Publikatschonen vun Emil Ernst in’t Astrophysics Data System

## Borns
Steadfast (Belize)

**Steadfast** oder **Steadfast Community** is en Gemeen in’n Distrikt Stann Creek von dat Land Belize.

## Geografie

De Oort liggt in de Maya-Bargen en Stück in’n Noorden von’n North Stann Creek. In’n Noorden liggt de Manatee Forest Reserve un de Billy-Barquedier-Natschonaalpark un in’n Süden de Mayflower-Bocawina-Natschonaalpark un de Sittee River Forest Reserve.

De Naveröörd sünd Gales Point un Mullins River in’n Noordoosten, Alta Vista, Pomona un Hope Creek in’n Oosten, Silk Grass in’n Süüdoosten, Cow Creek in’n Süden, Valley Community in’n Westen un Middlesex un Hummingbird Community in’n Noordwesten.

## Historie

### Inwahnertall

## Weertschop un Infrastruktur

In de Ümgegend von Steadfast Community (in dat Stann Creek Valley) warrt vör allen Zitrusfrücht anboot.

### Verkehr

De Oort liggt an’n Hummingbird Highway, de in’n Noordwesten över Hummingbird Community un Armenia na Belmopan an’n George Price Highway föhrt un in’n Süüdoosten över Pomona un Hope Creek na Dangriga. Bi Hope Creek geiht von’n Hummingbird Highway de Southern Highway af, de över Dump na Punta Gorda föhrt.

Von 1908 bet 1937 hett dat mit de Stann Creek Railway ok en Bahnlien geven, de von Dangriga bet Middlesex güng un an Steadfast Community langslööp.

## Footnoten
Santa Elena (Cayo)

**Santa Elena** is en Deel von de Dubbelstadt San Ignacio/Santa Elena in’n Distrikt Cayo von dat Land Belize.

De Oort weer fröher en egenstännig Dörp op dat rechte Över von’n Macal River, billt vondaag aver mit San Ignacio op dat linke Över (Hööftstadt von’n Distrikt Cayo) en Dubbeloort. Santa Elena harr bi’n Zensus 2010 7389 Inwahners, tohoop harrn de beiden Öörd 17.878 Inwahners.

## Geografie

De Oort liggt op dat rechte Över von’n Macal River, de in’n Noordwesten von’n Oort mit’n Mopan River tohoopflütt un den Belize River billt. Na Süden to doot de Maya-Bargen liggen.

De Naveröörd sünd Billy White, Esperanza un Central Farm in’n Noordoosten, Cool Shade in’n Oosten, Seven Miles un San Antonio in’n Süüdoosten, Cristo Rey in’n Süden, San Ignacio in’n Süüdwesten, Maya Heights un Bullet Tree Falls in’n Westen un Iguana Creek un Santa Familia in’n Noordwesten.

## Historie

De eersten Minschen hebbt sik in Santa Elena in de twete Hälft von dat 19. Johrhunnert ansiedelt. Dat weren Chicleros un Mahagoni-Holtfällers, de för Ünnernehmers in El Cayo (nu San Ignacio) arbeidt hebbt. Dat Rebeed is toeerst *Hermitage* nöömt worrn. En groten Deel von dat Land is 1880 op Gregorio Requeña registreert worrn. Op em schall de Naam *Santa Elena* trügggahn. He weer ut Santa Elena de la Cruz (Petén).

In’n November 1962 is denn beslaten worrn, dat Santa Elena un San Ignacio to een Gemeen (Town) tohoopslaten warrt.

### Inwahnertall

### Religion

De wichtigste kathoolsche Kark is de Saint Ignatius Church, de na en Ikon nöömt is, de ut San Ignacio stammen dee. Ok en ganze Reeg annere Religionen hebbt Goddshüüs in Santa Elena.

## Weertschop un Infrastruktur

In Santa Elena liggt dat La Loma Luz Hospital.

### Verkehr

Dör Santa Elena löppt de George Price Highway, de in’n Noordoosten över Belmopan na Belize-Stadt föhrt un in’n Süüdwesten över de Hawkesworth-Brügg na San Ignacio un wieder na Benque Viejo del Carmen un de Grenz von Guatemala.

In’n Süden föhrt en Straat na Cristo Rey un San Antonio.

De nächste Flegerhaven is de Matthew Spain Airport bi Central Farm.

### Scholen

In Santa Elena gifft dat verscheden Grundscholen, ünner annern Santa Elena Primary School un Eden SDA Primary School (bedreven von de Söventen-Dags-Adventisten). De Söventen-Dags-Adventisten bedrievt siet 1987 ok de Eden SDA High School.

## Footnoten





## Weblenken
Maya Beach

**Maya Beach** is en Gemeen in’n Distrikt Stann Creek von dat Land Belize. Dat is en Strandoort an de Küst von de Karibische See.

## Geografie

De Oort liggt in de Midd von de 25 Kilometer lange Landtung, de de Laguun von Placencia von de Karibische See afdeelt. Vör de Küst doot en Reeg Krallenriffs von dat Belize Barrier Reef liggen. De Oostküst von de Landtung hett veel Sandstränn, de Westküst is to en groten Deel Mangrovenholt.

De Naveröörd sünd Riversdale in’n Noordoosten, Seine Bight un Placencia in’n Süden, Independence in’n Süüdwesten un San Roman, Santa Rosa, Santa Cruz un Mayan King in’n Noordwesten.

## Historie

Dat Rebeed is 1964 von Robert Gayer ut Vancouver, Kanada, köfft worrn, de dat as Feernoort opboot hett. He hett mit sien Ünnernehmen Plantation Palms Ltd. Hüüs vör allen an Kanadiers verköfft.

De Oort is vondaag präägt von en Expat-Gemeenschop von Kanadiers un US-Amerikaners.

### Inwahnertall

## Weertschop un Infrastruktur

### Verkehr

De eenzige Straat dör Maya Beach föhrt in’n Noorden na Riversdale un von dor na Santa Cruz an’n Southern Highway un in’n Süden över Seine Bight na Placencia. Von Placencia gifft dat en Fährlien na Independence.

De Placencia Airport liggt en beten in’n Süden von Seine Bight.

## Footnoten





## Weblenken
Museum of Belize

Dat **Museum of Belize** is dat Natschonaalmuseum von Belize. Dat liggt in Belize-Stadt an de *Gabourel Lane* un direkt blangen de Zentraalbank von Belize un de St. Catherine Academy. Von de Küst von de Karibische See is dat 200 Meter af.

## Historie

Dat Gebüüd is von 1854 bet 1857 as Fängnis för Belize-Stadt boot worrn. Belize-Stadt weer to de Tied de Hööftstadt von Brietsch-Honduras. Vörher weer dat Fängnis in en hölten Gebüüd an de Eck *Albert Street/Church Street* ünnerbrocht.

Dat is bet 1993 as Fängnis bruukt worrn, as dat Belize Central Prison in Hattieville de Opgaav as Fängnis övernahmen hett.

Von 1998 af an is dat Gebüüd renoveert worrn un warrt siet 2002 as Natschonaalmuseum von Belize bruukt.

## Utstellte Saken

Dat Museum wiest Stücken ut de Maya-Vergangenheit von dat Land, över dat fröhere Fängnis, över de Koloniaalgeschicht un Artefakten von de verscheden Kulturen von Belize.

## Weblenken
Stallard

**Stallard** is de Familiennaam von

* Albert Stallard (1921–2008), brietschen Politiker,
* Henry Stallard (1901–1973), brietschen Löper,
* Peter Hyla Gawne Stallard (1915–1995), brietschen Koloniaalguvernör,
* Tom Stallard (* 1978), brietschen Roderer.
Hinkson

**Hinkson** is de Familiennaam von

* Benjamin B. Hinkson (üm 1799–1877), US-amerikaanschen Jurist un Politiker,
* Gilmore Hinkson (1918–2000), Cricketspeler un Sportfunkschonär ut Belize,
* Mary Hinkson (1925–2014), US-amerikaansche Danzerin.
Gilmore Hinkson

**Gilmore Compton Hinkson** (* 22. Oktober 1918 in Belize-Stadt; † 30. März 2000 in New Orleans, Louisiana, USA) weer en Sportfunkschonär ut Belize.

Hinkson is 1918 in Belize-Stadt as Söhn von Ethel Fairweather un Reginald Hinkson boren. He hett in junge Johren Cricket, Football un Softball speelt un harr den Ökelnaam „Wire“.

Na siene aktive Tied as Sportler weer he Generaalsekretär von de British Honduras Amateur Football Association un de British Honduras Olympic and Commonwealth Games Association, dat Natschonale Olympische Komitee von Brietsch-Honduras.

Bi de Olympischen Sommerspelen 1972 weer he de Fahnendreger för sien Land (Fahnendregers för Belize).

De Belize Olympic and Commonwealth Games Association gifft siet 2013 em to Ehren de Gilmore Hinkson Fair Play Trophy ut.

He weer Kumpaniefeldwebel in de British Honduran Volunteer Guard un hett ok för de Lykes Brothers Steamship Company arbeidt.

Hinkson hett 1947 Alma Gibson Hinkson freet, de üm 1994 rüm doodbleven is. In twete Eh weer he denn mit Elsie Moody Hinkson verheiraadt un hett toletzt in New Orleans leevt. He harr veer Kinner.

## Footnoten
Passarelli

**Passarelli** is de Familiennaam von

* Claudio Passarelli (* 1965), düütschen Ringer,
* Eduardo Passarelli (1903–1968), italieenschen Schauspeler,
* Pasquale Passarelli (* 1957), düütschen Ringer,
* Thomas Passarelli (* 1955), düütschen Ringer.
List von de Fahnendregers för Belize bi de Olympischen Spelen

Düsse List tellt de Fahnendregers för dat Land Belize bi de Öpnungsfier von de Olympischen Spelen op.

## Kiek ok bi

* Belize bi de Olympischen Spelen
(705) Erminia

**(705) Erminia** is en Asteroid ut den Hööftgördel, de an’n 6. Oktober 1910 vun den düütschen Astronom Emil Ernst in Heidelbarg opdeckt worrn is. 

Nöömt is de Asteroid na de Oper *[[Erminie (Oper)|Erminie]]* vun den britischen Kumponist Edward Jakobowski. 

## Kiek ok
List vun de Asteroiden

## Borns
Eugène Muslar

**Eugène Muslar** (* 28. März 1959) is en Langstreckenlöper ut Belize.

Muslar is 1959 in Belize boren, is later aver na Los Angeles in Kalifornien utwannert. Liekers is he in’n Sport för sien Geboortsland antreden.

He is bi de Olympischen Sommerspelen 1984 (in Los Angeles) in’n 5000-Meter-Loop antreden un hett sik in’n Vörloop 2 mit en Tied von 15:05,78 min nich för dat Halvfinaal qualifizeert (Resultaatlist).

He is bi de Olympischen Sommerspelen 1988 (in Seoul) un de Sommerspelen 1996 (in Atlanta) in’n Marathon antreden. 1988 is he mit en Tied von 2:43:29 op Platz 79 lannt (Resultaatlist) un 1996 mit en Tied von 2:51:41 op Platz 109 (Resultaatlist).

Bi de Olympischen Sommerspelen 1996 weer he ok de Fahnendreger för sien Land (Fahnendregers för Belize).

Bi’n Los-Angeles-Marathon 1992 hett Muslar mit 2:35:22 en ne’en Belize-Rekord opstellt.
Brandon Jones

**Brandon Jones** is de Naam von

* Brandon Jones (* 1982), US-amerikaanschen American-Football-Speler,
* Brandon Jones (* 1983), US-amerikaanschen Baseballspeler,
* Brandon Jones (* 1987), belizesch-US-amerikaanschen Lichtathlet,
* Brandon Jones (* 1988), US-amerikaanschen Schauspeler,
* Brandon Jones (* 1989), kanaadschen Sänger,
* Brandon Jones (* 1989), US-amerikaanschen American-Football-Speler,
* Brandon Jones (* 1997), US-amerikaanschen Rennfohrer,
* Brandon Jones, US-amerikaanschen Politiker.

Kiek ok bi: Brendan Jones, Brenden Jones.
Hallé

**Hallé** is de Familiennaam von

* Charles Hallé (1819–1895), engelschen Pianist un Dirigent,
* Jean Noël Hallé (1754–1822), franzööschen Hygieniker un Epidemioloog,
* Nicolas Hallé (* 1927), franzööschen Botaniker,
* Noël Hallé (1711–1781), franzööschen Maler un Schriever.

**Hallé** betekent ok

* Hallé-Orchester (The Hallé), Orchester in Manchester, Grootbritannien.

Kiek ok bi: Halle.
(536) Merapi

**(536) Merapi** is en Asteroid ut den buteren Hööftgördel, de an’n 11. Mai 1904 vun den US-amerikaanschen Astronom George Henry Peters in Washington D.C. opdeckt worrn is. 

Nöömt is de Asteroid na den Vulkan Marapi op dat indoneesche Eiland Sumatra. 

## Kiek ok
List vun de Asteroiden

## Borns
(980) Anacostia

**(980) Anacostia** is en Asteroid ut den Hööftgördel, de an’n 21. November 1921 vun den US-amerikaanschen Astronom George Henry Peters in Washington D.C. opdeckt worrn is. 

De Asteroid driggt den Naam vun dat bekannt Veerdel *Anacostia* as ok na den Anacostia River in’n Süüdoosten vun Washigton D.C.. 

## Kiek ok
List vun de Asteroiden

## Borns
Anacostia

**Anacostia** betekent

* Anacostia, Stadtdeel von Washington D. C., USA,
* Anacostia River, Stroom in Washington D. C., USA, de in’n Potomac River münnt,
* Anacostia Museum, Museum von de Smithsonian Institution in Washington D. C., USA,
* (980) Anacostia, en Asteroid.
Merapi

**Merapi** betekent

* Merapi, Vulkaan op dat Eiland Java, Indonesien,
* Merapi, Vulkaan op dat Eiland Sumatra, Indonesien,
* Merapi, Vulkaan von’n Ijen-Vulkaankumplex op dat Eiland Java, Indonesien,
* (536) Merapi, en Asteroid.
Artur Schmidt

**Artur Schmidt** is de Naam von

* Artur von Schmidt (1849–1918), düütschen Generaalleutnant,
* Artur Schmidt (* 1985), düütschen Boxer,
* Artur P. Schmidt (* 1961), düütschen Weertschopskybernetiker un Publizist.

Kiek ok bi: Arthur Schmidt.
Erminia

**Erminia** betekent

* Erminia, en Vörnaam,
* (705) Erminia, en Asteroid,
* Erminia, Figur in dat Epos *La Gerusalemme liberata* von Torquato Tasso,
* *[[Erminia (Scarlatti)|Erminia]]*, Serenaad von Alessandro Scarlatti.

Kiek ok bi: Erminea.
Jonathan Williams

**Jonathan Williams** is de Naam von

* Jonathan Williams (1751–1815), US-amerikaanschen Politiker, Schriever un Inschenör,
* Jonathan Williams († 1829), Antiquar ut Wales,
* Jonathan Williams (1929–2008), US-amerikaanschen Schriever, Rutgever un Fotograaf,
* Jonathan Williams (1942–2014), brietschen Rennfohrer,
* Jonathan Williams (* 1957), brietschen Hoornspeler,
* Jonathan Williams (* 1961), US-amerikaanschen American-Football-Speler,
* Jonathan Williams (* 1974), US-amerikaanschen Pianist un Musiker,
* Jonathan Williams (* 1983), belizesch-US-amerikaanschen Lichtathlet,
* Jonathan Williams (* 1985), US-amerikaanschen Canadian-Football-Speler,
* Jonathan Williams (* 1988), US-amerikaanschen American-Football-Speler,
* Jonathan Williams (* 1993), Footballspeler ut Wales,
* Jonathan Williams (* 1994), US-amerikaanschen American-Football-Speler,
* Jonathan Williams (* 1995), US-amerikaanschen Basketballspeler,
* Jonathan Williams (* 1996), US-amerikaanschen Basketballspeler,
* Jonathan Williams, kanaadschen Filmmaker.

Kiek ok bi: Johnathan Williams, John Williams, Jon Williams.
Arthur Schmid

**Arthur Schmid** is de Naam von

* Arthur Schmid senior (1889–1958), Swiezer Politiker,
* Arthur Schmid junior (* 1928), Swiezer Politiker.

Kiek ok bi: Arthur Schmidt.
Frölicher

**Frölicher** oder **Froelicher** is de Familiennaam von

* Alfred Frölicher (* 1927), Swiezer Mathematiker,
* Hans Frölicher (1887–1961), Swiezer Diplomaat,
* Johann Wolfgang Frölicher (1652–1700), Swiezer Architekt un Bildhauer,
* Joseph-Antoine Froelicher (1790–1866), swiezersch-franzööschen Architekt,
* Otto Frölicher (1840–1890), Swiezer Maler.

Kiek ok bi: Fröhlicher.
Fröhlicher

**Fröhlicher** is de Familiennaam von

* Franziskus Fröhlicher (1774–1848), Swiezer Geistlichen,
* Joël Fröhlicher (* 1982), Swiezer Ieshockeyspeler,
* Peter Fröhlicher (* 1949), Swiezer Romanist.

Kiek ok bi: Frölicher.
Charles Murray

**Charles Murray** is de Naam von

* Charles Murray, Lord Murray (1866–1936), brietschen Richter un Politiker,
* Charles Murray (1872–1941), US-amerikaanschen Schauspeler,
* Charles Murray (* 1943), US-amerikaanschen Politikwetenschopper,
* Charles Murray (* 1968), US-amerikaanschen Boxer,
* Charles Adolphus Murray, 7. Earl of Dunmore (1841–1907), schottschen Eddelmann,
* Charles Augustus Murray (1806–1895), engelschen Schriever un Diplomaat.
Freemantle

**Freemantle** betekent

* Freemantle, Stadtbezirk von Southampton, Grootbritannien.

**Freemantle** is de Familiennaam von

* Brian Freemantle (1936–2024), brietschen Schriever,
* Glenn Freemantle (* 1959), brietschen Toonmeester.

Kiek ok bi: Fremantle.
Swan River

**Swan River** betekent

* Swan River, Stroom in Alberta, Kanada, de in’n Lütten Slavensee münnt,
* Swan River, Stroom in Manitoba, Kanada, de in’n Swan Lake münnt,
* Swan River, Stroom in Tasmanien, Australien, de in de Tasmansee münnt,
* Swan River, Stroom in Westaustralien, Australien, de in’n Indischen Ozean münnt,
* Swan River, Stroom in Montana, USA, de in’n Flathead Lake münnt,
* Swan River, Oort in Manitoba, Kanada,
* Swan River, Oort in’n Itasca County, Minnesota, USA.

Kiek ok bi: West Swan River, Swan.
Perth (Mehrdüdig Begreep)

**Perth** betekent

* Perth, Stadt in Westaustralien, Australien,
* Perth, Stadt in Tasmanien, Australien,
* Perth, Stadt in Ontario, Kanada,
* Perth, Stadt in Schottland,
* Perth, Oort in Delaware, USA,
* Perth, Oort in Indiana, USA,
* Perth, Oort in Kansas, USA,
* Perth, Oort in Minnesota, USA,
* Perth, Oort in Mississippi, USA,
* Perth, Oort in Nevada, USA,
* Perth, Oort in New York, USA,
* Perth, Oort in North Dakota, USA,
* Perth, Oort in Virginia, USA,
* (3953) Perth, en Asteroid,
* HMAS ''Perth'', verscheden Scheep von de austraalsche Marien,
* Perth, fröheren Wahlkreis för dat schottsche Parlament,
* Perth, Wahlkreis för dat brietsche Ünnerhuus.

**Perth** is de Familiennaam von

* Matthias Franz Perth (1788–1856), öösterriekschen Beamten un Schriever.
Woomera

**Woomera** betekent

* Woomera, Stadt in Süüdaustralien, Australien,
* Woomera, Wapen von de Aborigines,
* Woomera Prohibited Area, ehmalig militärsch Sperrrebeed in Australien,
* (11195) Woomera, en Asteroid,
* Woomera, en Marskrater,
* Commonwealth Woomera, austraalsch Projekt för’n Bo von en Bomber ut de Tied von’n Tweten Weltkrieg,
* Woomera Immigration Reception and Processing Centre, Internerungslager för Asylsökers bi’n Oort Woomera in Australien.
West Swan River

**West Swan River** betekent

* West Swan River, Stroom in Minnesota, USA, de in’n East Swan River münnt,
* West Swan River, Stroom in Tasmanien, Australien, de in’n Swan River münnt.
Günther Treptow

**Günther Treptow** is de Naam von

* Günther Treptow (1907–1981), düütschen Opernsänger,
* Günther Treptow (* 1952), öösterriekschen Schauspeler un Speelbaas.
Plymouth

**Plymouth** betekent

* Plymouth, Stadt in Devon, England,
* Plymouth, fröhere Hööftstadt von Montserrat,
* Plymouth Colony, engelsche Kolonie in Massachusetts von 1620 bet 1691,
* Plymouth, Oort op Tobago,
* Plymouth, Oort in Connecticut, USA,
* Plymouth, Oort in Florida, USA,
* Plymouth, Oort in Illinois, USA,
* Plymouth, Oort in Indiana, USA,
* Plymouth, Oort in Iowa, USA,
* Plymouth, Oort in Kalifornien, USA,
* Plymouth, Oort in Maine, USA,
* Plymouth, Oort in Massachusetts, USA,
* Plymouth, Oort in Michigan, USA,
* Plymouth, Oort in Minnesota, USA,
* Plymouth, Oort in Mississippi, USA,
* Plymouth, Oort in Nebraska, USA,
* Plymouth, Oort in New Hampshire, USA,
* Plymouth, Oort in New York, USA,
* Plymouth, Oort in North Carolina, USA,
* Plymouth, Oort in Ohio, USA,
* Plymouth, Oort in Pennsylvania, USA,
* Plymouth, Oort in Utah, USA,
* Plymouth, Oort in Vermont, USA,
* Plymouth, Oort in’n Sheboygan County, Wisconsin, USA,
* Plymouth, Town in’n Juneau County, Wisconsin, USA,
* Plymouth, Town in’n Rock County, Wisconsin, USA,
* Plymouth, Town in’n Sheboygan County, Wisconsin, USA,
* Plymouth Center, Oort in Ohio, USA,
* Plymouth Junction, Oort in Iowa, USA,
* Plymouth Junction, Oort in Pennsylvania, USA,
* Plymouth Meeting, Oort in Pennsylvania, USA,
* Plymouth Park, Oort in Virginia, USA,
* Plymouth Union, Oort in Vermont, USA,
* Plymouth Village, Oort in Kentucky, USA,
* Mount Plymouth, Oort in Florida, USA,
* Mount Plymouth, Barg op Greenwich Island, Süüdliche Shetlandeilannen, Antarktis,
* Plymouth, fröheren Markennaam för Auto von’n Chrysler-Kunzern,
* Plymouth Motor Truck Company, fröheren US-amerikaanschen Autohersteller (1909–1915),
* Plymouth Argyle, engelschen Footballclub,
* Plymouth Rocks, en Höhnerraaß,
* Plymouth Gin, en Gedränk,
* Plymouth Locomotive Works, US-amerikaanschen Hersteller von Lokomotiven.

Kiek ok bi: Plymouth County, New Plymouth.
Treptow

**Treptow** betekent

* Berlin-Olt-Treptow, Stadtdeel von de Stadt Berlin,
* Bezirk Treptow, fröheren Verwaltungsbezirk von Berlin,
* Bezirk Treptow-Köpenick, Verwaltungsbezirk von Berlin,
* Ollentreptow (Treptow an de Tollense), Stadt in’n Landkreis Mekelbörgsche Seenplatt, Mekelborg-Vörpommern,
* Treptow an de Reej, düütschen Naam von de Stadt Trzebiatów in’n Powiat Gryfice, Woiwodschop Westpommern, Polen,
* Treptow bi Stargard, düütschen Naam von’n Oort Trzebiatów in de Gemeen Stargard, Powiat Stargard, Woiwodschop Westpommern, Polen.

**Treptow** is de Familiennaam von

* Alfred Treptow (1902–1962), düütschen Schriever un Geistlichen,
* Elmar Treptow (* 1937), düütschen Philosoof,
* Emil Treptow (1854–1935), düütschen Bargbowetenschopper,
,
* Leon Treptow (1853–1916), düütschen Bookhändler, Schauspeler, Theaterschriever un Bargstieger,
* Ute Treptow (* 1954), düütschen Politiker.

Kiek ok bi: Trepow.
James Cleveland

**James Cleveland** is de Naam von

* James Cleveland (1754?–1791), Slavenhändler ut Sierra Leone,
* James Cleveland (1931–1991), US-amerikaanschen Musiker un Kumponist,
* James Cleveland (* 1988), US-amerikaanschen American-Football-Speler,
* James Colgate Cleveland (1920–1995), US-amerikaanschen Politiker,
* James Milton Cleveland (1926–2008), US-amerikaanschen Posaunspeler.
Kozan

**Kozan** betekent

* Kozan, Stadt in de Provinz Adana, Törkie,
* Kozan, Oort in Noordzypern.

**Kozan** is de Familiennaam von

* Ahmet Tuna Kozan (1943–1988), törkschen Footballspeler.
Trepow

**Trepow** () is de Familiennaam von

* Alexander Fjodorowitsch Trepow (1868–1928), russ’schen Staatsmann un Ministerpräsident,
* Dmitri Fjodorowitsch Trepow (1855–1906), russ’schen Generaal,
* Fjodor Fjodorowitsch Trepow (1812–1889), russ’schen Generaal.

Kiek ok bi: Treptow.
Arthur Kaufmann

**Arthur Kaufmann** is de Naam von

* Arthur Kaufmann (1872–1938), öösterriekschen Schachspeler un Philosoof,
* Arthur Kaufmann (1888–1971), düütschen Maler,
* Arthur Kaufmann (1923–2001), düütschen Rechtswetenschopper.

Kiek ok bi: Artur Kauffmann.
Whigham

**Whigham** is de Familiennaam von

* Emily Whigham (* 1976), US-amerikaansche Moderatorin, Produzentin un Journalistin,
* Giorgia Whigham (* 1997), US-amerikaansche Schauspelerin,
* Jiggs Whigham (* 1943), US-amerikaanschen Posaunspeler un Bandleader,
* Shea Whigham (* 1969), US-amerikaanschen Schauspeler.

Kiek ok bi: Wigham.
Womack

**Womack** is de Familiennaam von

* Bobby Womack (1944–2014), US-amerikaanschen Sänger un Songwriter,
* Cecil Womack (1947–2013), US-amerikaanschen Musiker,
* Floyd Womack (* 1978), US-amerikaanschen Footballspeler,
* Frank Womack (1888–1968), engelschen Footballspeler,
* Jack Womack (* 1956), US-amerikaanschen Schriever,
* James P. Womack (* 1948), US-amerikaanschen Ökonoom,
* Joy Womack (* 1994), US-amerikaansche Ballettdanzerin,
* Lee Ann Womack (* 1966), US-amerikaansche Sängerin,
* Linda Womack (* 1953), US-amerikaansche Musikerin,
* Samantha Womack (* 1972), brietsche Schauspelerin un Sängerin,
* Steve Womack (* 1957), US-amerikaanschen Politiker,
* Tony Womack (* 1969), US-amerikaanschen Baseballspeler.

**Womack** betekent

* Womack, Oort in Louisiana, USA,
* Womack, Oort in Missouri, USA,
* Womack, Oort in Tennessee, USA,
* Womack, Oort in Texas, USA,
* Womack East, Oort in Arizona, USA,
* Womack Hill, Oort in Alabama, USA,
* Womack & Womack, US-amerikaansch Popmusik-Duo.